30/05/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Resolución do 21 de maio 2014 sinalando a data de levantamento de actas, Concello de Sada

Resolución de 21 de maio de 2014, do Servizo provincial de A Coruña dependente da Axencia Galega de Infraestruturas pola que se sinala a data para o levantamento de actas previas á ocupación dos bens e dereitos afectados polo proxecto constructivo para o sostemento de terras no contorno na AC-162, p. q. 0+600 (Sada) (clave: AC/13/074.02). O artigo 28 do vixente Estatuto de Autonomía de Galicia establece no seu apartado 2.º a competencia da comunidade autónoma galega no desenvolvemento lexislativo e a execución da lexislación do estado en materia de expropiación forzosa. Con data de 20 de marzo de 2014 a Xunta de Galicia procedeu á declaración da utilidade pública e a urxente ocupación dos bens e dereitos necesarios a efectos de expropiación para a mencionada obra por Decreto 41/2014, publicado no Diario Oficial de Galicia, de data de 4 de abril de 2014. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este Servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do Concello de Sada, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Sada Lugar: Concello de Sada (edificio Urbanismo e Servicios Técnicos, Avda. Puerto, s/n, 15160 Sada, A Coruña). Data: 27 de xuño de 2014, ás dez horas e trinta minutos. A relación de titulares cos bens e dereitos afectados, así como o plano parcelario correspondente estarán expostos no concello de Sada, e no Servizo Provincial de A Coruña (r/ Sandra Luz Llamuza Ordiñana, n.º 2, 8.ª planta). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, aportando os documentos acreditativos da súa titularidade, documento nacional de identidade e o último recibo da contribución, podendo facerse acompañar á súa costa, se o estiman oportuno, dos seus peritos e notarios. Así mesmo, e no cumprimento do establecido no artigo 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e até o momento do levantamento da acta previa correspondente, co fin de que os interesados poidan formular por escrito, ante este Servizo Provincial de A Coruña (r/ Sandra Luz Llamuza Ordiñana, n.º 2, 8.ª planta), as alegacións que estimen pertinentes co obxecto de emendar posibles erros padecidos ó relaciona-los bens afectados pola urxente ocupación. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de identidade. A Coruña, 21 de maio de 2014. O xefe do Servizo Bilal Blok Mayos